Imper Otoman

L’Imper Otoman, conesciü ince sciöche Imper türch (tl lingaz türch-otoman دَوْلَتِ عَلِيّهٔ عُثمَانِیّه) é sté n imper türch por 623 agn, dal 1299 al 1922, che á tut ite te süa perioda de maiú estenjiun la gran pert dl’Europa süd-orientala, dl'Asia oziedentala y dl Nord Africa. Al é sté un di impers maius dla storia y le plü gran de so tëmp dl XVII seco. 

Dl 1453 á i otomans concuisté Costantinopolis y l’Imper Bizantin. Danter le XVI y le XVII seco á l’imper arjunt so podëi plü gran sot al rëgn de Soliman le Magnifich tolon ite i raiuns dai confins meridionai dl Sacher Imper Roman cina ales periferies de Viena y dla Polonia tl nord, cina al Yemen y al’Eritrea tl süd, dal’Algeria a vest cina al Azerbaigian a ost. Giulana ala colocaziun geografica dla capitala Costantinopolis é l’Imper Otoman sté tl zënter di raporc danter Oriënt y Ozidënt por cinch sechi. 

Cun la nasciüda dla Republica dla Turchia é le sultanat otoman roé dl 1922. 

 Fontanas 
 Emrah Safa Gürkan, Christian Allies of the Ottoman Empire, - European History Onlin-, Institute of European History, Magonza 2011, consultato in data 1º marzo 2013.
 Colin Imber, The Ottoman Empire. The Structure of Power, Palgrave MacMillan, Basingstoke-New York 2002.
 R. Mantran (a cura di), Storia dell'Impero ottomano, Argo, Lecce 2011 (I edizione 2009)

 Liams 
 Treccani

Categoria:Storia